מי הגדיר שהמרחב האוירי של בית סוהר נמשך גם מחוץ לו ברדיוס של מאות מטרים?
ועדת המדע והטכנולוגיה של הכנסת
בדיון שנערך בועדת המדע והטכנולוגיה של הכנסת תחת הכותרת 'הסדרת השימוש ברחפנים לצרכים אזרחיים ולצרכי אכיפה' דיבר חזי מרקוביץ, ראש מחלקת אבטחה בשב"ס וחשף את מימדי התופעה. לדברי מרקוביץ מדובר בתופעה נרחבת כשמתחילת השנה נרשמו 40 מקרים של חדירת רחפנים למרחב האווירי של בית הסוהר (שיכול להיות גם ברדיוס של כמה מאות מטרים, י.א.); לדבריו, בפברואר השנה נתפס רחפן שחדר למרחב האווירי של בית הסוהר רימונים ועליו נמצאו חומר החשוד כסם, אמל"ח ואמצעים אסורים. לדבריו, מדובר בסכנה בטחונית של ממש: "מיותר לציין מה קורה אם רחפן כזה מגיע לאסירים ביטחוניים, זה איום משמעותי מבחינתנו. מבחינה חוקית איננו יכולים לנטרל רחפנים, אנחנו עוסקים בזיהוי וניטור, יש לנו אמצעי לזיהוי כזה, אך גם כשזיהינו אין לנו מה לעשות עם זה. אנחנו מתייחסים לתחום גם כהזדמנות ומשתמשים באמצעים אלה בסוגיית הברחות לתוך בתי הסוהר, באירועי בריחה".
ועדת המדע והטכנולוגיה של הכנסת הגדירה שהמרחב האוירי של בתי סוהר נמשך גם מחוץ לבית הסוהר ברדיוס של מאות מטרים.